Preparémonos para despois do nadal… rebrote de tests? | rede saúde mutua\n← A relixión das vacinas\nPode ser que lle estean cargando á Covid “mortos” que son de Filomena? →\nPreparémonos para despois do nadal… rebrote de tests?\nPosted on 2021/01/06 by saudemutua\nou “De que datos podémonos fiar?”\nCon toda a desinformación distribuida nestes meses desde as burocracias interesadas que nos gobernan, directamente non podemos dar crédito ás súas alarmas. Nos meses precedentes temos asistido á creación dunha alarma social que trae graves consecuencias psicolóxicas, represivas, sociais, … E en retrospectiva podemos afirmar que en moitos casos de “rebrotes” esta alarma era infundada.\nAgora levan uns días outra vez falando de alto risco, semella que como preparando a poboación para novas acentuacións das restriccións despois do Nadal. En que datos nos podemos fixar para valorar a veracidade desa nova ola?\nComo comentan desde o Centre for Evidence-Based Medicine da Universidade de Oxford (ademáis, precisamente nun artigo sobre a xestión dos datos Covid no Estado Español):\n“As mortes etiquetadas como Covid19 dependen de parámetros subxectivos mentres que o exceso de mortes ten a vantaxe de ser un estándar en relación a unha referencia: o número de mortes en anos anteriores. Se atopamos moitas mortes Covid19 durante un período pero o exceso de mortes é baixo ou negativo, é probable que esteamos a inflar os números Covid19. Ademais, o exceso de mortes adoita depender das temperaturas altas/baixas, é dicir, dos invernos fríos ou as ondas de calor. Por tanto, calquera aumento/diminución lixeira das mortes debe contrastarse coa temperatura.”\nVexamos a situación actual con estas precaucións en mente:\n(da “Actualización nº 284. Enfermedad por el coronavirus (COVID-19). 05.01.2021”, consultada na web do Ministerio de Sanidade)\n➜550 mortes atribuidas a Covid no conxunto do Estado nos últimos 7 días. Siguen baixas. Como referencia, sabemos que a gripe chega a causar a morte -nunha tempada na que veña forte- dunhas 15.000 persoas (como na tempada 2017-18). Iso son, nos 6 meses de tempada fría, un promedio de 625 á semana (máis nos meses centrais, menos ao principio e ao final). Agora vemos que nos últimos 7 días atribúense á Covid 550 mortes. E ademáis, sabemos que a gripe anda desaparecida das estatísticas (pode ser que porque non se propague polas medidas de prevención Covid, e/ou porque as gripes se estean contando como casos Covid). Por outra banda hai que ter en conta que os datos de mortes atribuídas a Covid poden estar inflados: aínda que morras por outra cousa, como dea positivo o test, podes ser contado como morte Covid.\nOu sexa, que de mortes oficialmente atribuidas a Covid, de momento imos moi ben.\n[do servizo de vixilancia do exceso de mortalidade por todas as causas (MoMo), do Instituto de Salud Carlos III, consultado a 6 de xaneiro]\n➜Como era de esperar en vista dos datos de mortalidade Covid, non hai exceso de mortalidade recentemente. Máis ben ao revés. Talvez pola diminución de accidentes de tráfico debida ás restriccións á mobilidade.\nE por que non nos podemos fiar simplemente das alertas sobre “casos” e “contaxios” como os que publican constantemente o goberno, as administracións autonómicas e os medios empresariais? Parecen datos interesantes, xa que nos permitirían anticiparnos a unha situación grave… Pois sinxelamente porque dado os tests PCR que se usan, e dado o xeito no que se están facendo, acontece que a máis tests realizados, máis casos detectados. É dicir, que se as autoridades deciden facer máis tests, imos ter “un rebrote”, e o medo e as restriccións que xa sabemos o dano que están facendo.\nIsto acontece por varios factores, que tentaremos resumir brevemente:\n-En primeiro lugar, sobre as probas diagnósticas en xeral, cando son realizadas en grandes masas de poboación, botemos un ollo a este video: https://www.youtube.com/watch?v=xfz7Gfbd2Bg\nSe diches positivo a unha proba que se fixo nun millón de persoas, para unha enfermidade con incidencia do 0,1%, e mediante unha proba con fiabilidade do 99%, a probabilidade de ter realmente a enfermidade é do 0.98%. As probas masivas sirven para CRIBAR á poboación para despois facer unha segunda proba con menos poboación. Non para diagnosticar.\n-Xa máis concreto sobre a proba que nos atinxe. Nunha revisión por pares externos da proba PCR aprobada pola OMS, as autoras indican que nas secuencias propostas para identificar hai posicións non especificadas, que permiten o deseño de diferentes variantes desa secuencia. “Este alto número de variantes non só é inusual, senón que tamén é moi confuso para os laboratorios. As seis posicións non especificadas poderían facilmente dar como resultado o deseño de varias secuencias de cebadores alternativas diferentes que non se relacionan co SARS-CoV-2 (…) As variacións de deseño conducirán inevitablemente a resultados que nin sequera están relacionados co SARS-CoV-2. A descrición confusa e inespecífica no artigo de Corman-Drosten non é adecuada como Protocolo Operativo Estándar. Estas posicións non especificadas deberían ser deseñadas de maneira inequívoca”\nNa mesma revisión apúntase que tampouco se especificou un Procedimiento Operativo Estándar (POE) que indique inequivocamente os parámetros de laboratorio: nin temperatura, nin número de ciclos de amplificación (un parámetro crucial nas probas PCR), nin validación biolóxica molecular, nin controis positivos/negativos. Todo isto absolutamente necesario para que todos os laboratorios podan realizar a proba nas mesmas condicións. “Ter un POE universal validado é esencial, porque permite a comparación de datos dentro dos países e entre eles”. É dicir, que diferentes tests de diferentes fabricantes, e/ou realizados en diferentes condicións poden ter un grado de fiabilidade moi variable, que se traduciría principalmente en variacións da taxa de falsos positivos e falsos negativos.\nParticularmente grave é a cuestión do número de ciclos, que debería estar no intervalo de 25-30 ciclos, mentres que a OMS recomenda un valor de 45. Segundo as autoras da revisión, isto conleva que “por riba de 35 ciclos só se detectan sinais que non se correlacionan co virus infeccioso, como foi determinado polas experiencias de aillamento en cultivo celular; se alguén é PCR positivo cando se utiliza un limiar de 35 ciclos ou máis (como é o caso na maioría dos laboratorios de Europa e os Estados Unidos), a probabilidade de que dita persoa estea realmente infectada é inferior ao 3%, a probabilidade de que devandito resultado sexa un falso positivo é do 97%“\nAs autoras da revisión tamén apuntan que a PCR non é unha técnica xeralmente recomendada para o diagnóstico primario dunha enfermidade infecciosa.\n-Máis sobre a PCR, do mesmo artigo do Centre for Evidence-Based Medicine que comentábamos ao principio:\n“Tom Jefferson e outros afirman que despois de buscar a correlación entre PCR e cultivo viral non se atopou ningunha conclusión, xa que o tempo desde a toma de mostra e a gravidade dos síntomas son necesarios para a correlación, entre outras cousas, para atopar un modelo apropiado. Lembramos que actualmente (os gobernos) apenas buscan síntomas nas persoas. Os positivos chámanse PCR Positivos asintomáticos se non presentan síntomas. (…)\nIsto significa que os resultados positivos da PCR poderían ou non levar á conclusión de que un suxeito con resultados positivos na PCR é infeccioso. Por que? Porque os positivos de PCR non se correlacionaron co crecemento do virus no cultivo.”\n“Especúlase coa posibilidade de que a PCR poda atopar o virus a partir dunha mostra dunha persoa ou que a PCR non sexa o suficientemente específica e poda dar positivo cando estean presentes outros virus. Algúns fabricantes de PCR dinnos que hai “contaminación cruzada” e interferencia “inespecífica” cunha lista de virus e outros nos seus manuais de instrucións [aquí, aquí].”\n“Chamar “casos” aos positivos de PCR non especifica se as persoas foron portadoras do virus durante moito tempo ou se está “activo”. Isto podería conducir a que se atopen moitos “casos” en función do número de probas de PCR realizadas. Por exemplo, se o 20% dunha poboación dá positivo na PCR, o número de positivos na PCR dependerá do tamaño da mostra [NdT. Sobre canta xente se realiza a proba]. Isto significa que cantas máis probas de PCR realícense, maior será a fracción da poboación que se confirme, pero isto podería non falar de cambios na poboación. É dicir, é posible que a poboación xa estivese infectada moito antes de decidirse a facer a proba e, por tanto, os positivos de PCR non falarían de “unha pandemia en avance”.”\n“Son útiles as probas de PCR?\nÉ típico agora chamar positivos aos PCR que non presentan síntomas asintomáticos (ver arriba). É moi probable que estas probas detecten ARN viral en pacientes nos que o virus xa non é capaz de infectar. (…) A detección de virus por PCR é útil sempre que se comprendan as súas limitacións; aínda que detecta o ARN en cantidades mínimas, hai que ter coidado cos resultados xa que a miúdo non detecta virus infecciosos”.\nADVERTENCIA E CONCLUSIÓN:\nComo aclaramos sempre: con todo isto non queremos dicir que non haxa que ter coidado con un virus novo que anda por aí. Pero si que as ferramentas que nos ofrecen para avaliar o risco que implica non valen. Estamos entre a espada e a parede, nunha situación na que as nosas liberdades e dereitos dependen de parámetros sanitarios que controla un ente burocrático, que non deixa de estar ligado a amplos intereses económicos que, obviamente, non se guían pola nosa saúde. Polo que é a nosa obriga permanecer vixiantes do poder e ter a habilidade para detectar cando nos minten interesadamente. E, visto que non teñen reparo en confinarnos mentres que nin por asomo interrumpen o proceso de privatización da Sanidade, ou toman as medidas sanitarias adecuadas, algo diso ha de haber…\nIsto pode deberse, como xa temos comentado, a diferentes causas. A saber: xustificar a inacción das administracións ante o xerontocidio nas residencias, efectuar unha escalada represiva para facer á poboación máis maleábel aos intereses do capital, reestructurar unha economía que xa non é competitiva nun contexto de crise…\nDe nada serve demandarlles transparencia, porque según as súas comisións, departamentos e axencias de verificación, xa son transparentes. Os medios xogan tamén ao xogo dos grandes intereses económicos. A nosa baza é fomentar a consciencia deste estado de cousas e non deixar de vincularnos con outrxs iguais, de cara a facernos cun poder que nos permita poñer límites ás súas ofensivas, e apoiarnos para saír adiante.\nThis entry was posted in Opinión científica, Reflexión e análise. Bookmark the permalink.\n[DESTACADO] A nova anormalidade, un suave golpe de Estado (Miguel Amorós) (click en imaxe)\n[BARRA LATERAL DE LINKS EN CONSTANTE ACTUALIZACIÓN]\nCOVID E CONSPIRACIONISMO:\nCUESTIONAMENTOS DO RELATO OFICIAL DESDE A CIENCIA:\nREFLEXIÓNS DESDE OUTROS ÁMBITOS. CRISE, REPRESIÓN, TEMAS RELACIONADOS:\nMATERIAIS DE DIFUSIÓN (pinchar):\nA PRIVATIZACIÓN DA SANIDADE PÚBLICA:\nSOBRE TESTS, RESIDENCIAS E OUTRAS INFOS SANITARIAS RELEVANTES:\nSOBRE VACINAS COVID:\nPÁXINAS E COLECTIVOS AFÍNS:


Escrito por LUCA DPB el 02 Junio 2020 Publicado en Relato curto mozo galego.\nNon é preciso lembrarlles todas as sensacións e evocacións do que, en definitiva, non é senón unha impresión. Esta impresión, non obstante, insinúa maxestuosidade, claridade e reivindicación. Non é poético, non, non é coma un pó lunar que contaxia solemnidade e transmite pureza. Tampouco é, malia o que digan os máis puristas, un raio de luz. Por suposto, non pecaría de simplista dicindo que é de esperanza. O meu raio -concédanme tan exacerbada individualidade- prodúcese no medio dunha tormenta, xera un pulso e a súa sempiterna e inevitábel victoria maniféstase ante os súbditos, os cales sofren a insinuación de que algo de suma relevancia acontecerá. O son ignorarémolo porque non merece a máis mínima atención e a súa calidade, de cuantificala, padecería de expoñentes negativos.\nA impresión prodúcese na retina, teño entendido. Claro que isto, para min que me epitomizo coma humanista, é o contexto. Para os actores, o escenario. Para de quen veño a falar, o terreo de xogo. Este biótopo é un lugar inherentemente repleto de preocupacións e a flora e fauna que alí viven teñen un xeito peculiar de se relacionaren. Non entrarei en materia máis que para advertir: a súa cooperación é deficiente e o resultado é un hábitat formado por unha comunidade miserenta e chea de tristura. Non cómpre dicir que quen reflicte e absorbe este raio é o biótopo, a fauna do lugar. A min gústame pensar, debe ser pola influencia natural da miña terra celta, que máis aló hai algo que se ocupa de xulgar o que pasa en todos os recunchos do meu hábitat; se existise aqueloutro espírito de xustiza omnipresente, condenaría impertérrito a aquel raio.\nComentaba, antes de me entreter con deliberacións, senón filosóficas, si sentidas e, agora que as leo, estimadas, que eu teño unha impresión. Segundo os caprichosos números, que deciden como será o raio, eu terei unha ou outra impresión. Sen embargo, coma a morte e, desexo, o sufraxio, a miña impresión é tamén universal. Estes raios detestan os números e a súa exactitude. Cando lles mencionan as matemáticas, rinse e choran. Rin porque saben que se esa ciencia se materializase esta non podería pensar, reflexionar, e polo tanto compadécena e, co sufrimento que lle ocasionou a mesma, rin. Pero tamén choran porque saben que o poder daquela ciencia radica na crueldade, non das súas verbas, senón das súas variacións e porcentaxes. Irrevente ante a ciencia, pois, dou por feito que o raio escoita. Escoitar, escoita. Atender, atende. Actuar coma é debido? Nunca. Escoita e obra. Atende á reacción e en base a esta leva a cabo magníficas modificacións conductuais. E a derradeira ladaíña, a de actuar coma cómpre fica só nalgúns inhóspitos lares que, á mantenta, non merecerán hoxe a nosa atención. Digo “á mantenta” dado que creo que cómpre deixar de meditar e pasar a actuar. Mais na miña opinión, debemos actuar no noso hábitat, influir no noso biótopo e logo, ao sumarmos pequenas accións individuais, teremos mudado o mundo, o ecosistema, vaia. As matemáticas, deixaba caer antes, son logo unha parte nuclear do raio debido a que determinan o seu alcance e modelan a miña impresión. Outra vez máis, a mocidade, piar do biótopo, absorbe este raio. Para ben ou para mal. De aí que a antano matemática racionalidade sexa hogano a rídicula traslación á realidade, ao ecosistema, dun filme enmarcado no drama perdido en carteleira.\nA miña impresión varía segundo a miña distancia do biótopo que absorbe o raio. Hai quen, e inclúome neste grupo, adolecendo de certa perspectiva histórica, aínda fai discursos aludindo á solidariedade. En contraposición á retórica, o certo é que a miña impresión dun raio que loce negativo na miña comunidade é unha coitelada ou, sendo máis condescendentes e, por tanto, menos visuais, coma un raio que se di de centro. Direi que aquel raio que mencionaba é para min sintomático da nosa desgraza colectiva. En calquera caso, direi que a cantidade de luz no ambiente tamén inflúe. É dicir, que se o meu hábitat e o meu biótopo están ben, eu non serei tan pesimista en canto á miña impresión.\nSi, amigos e amigas, falo das cores. Esa é a miña impresión: a cor. O raio, a clase política e as súas decisións. E o biótopo, a cidadanía. Dise que as cores son subxectivas, e cos meus apuntamentos recentes non podo senón facer miñas, coma de feito fago, esas verbas. Son subxectivas as impresións, en efecto, pero é obxectivo o dano que ocasionan. Non ousen dicir a quen non pode comer que a súa é unha impresión subxectiva. Si, efectivamente, para min a pobreza, a desigualdade ou a intolerancia son cores. Porén, ao velas, só ves unha cousa: a ignorancia.\nApuntamento: acotío os raios provocan incendios pero arde a fauna, a flora, resumindo, o biótopo.


Grupo El Progreso - Howling Pixel\nMedios que compoñen o grupo\nEl Progreso, de Lugo.\nAxencia Galega de Noticias.\nLugopress, produtora audiovisual.\n↑ El Progreso\n↑ Diario de Pontevedra\n↑ De Luns a Venres\nA Axencia Galega de Noticias (AGN) é unha axencia informativa xeralista. A súa sede está en Santiago de Compostela, mais forma parte do Grupo El Progreso , con sede en Lugo. Outro grupo de comunicación, o ourensán La Región, ten tamén parte do capital da axencia .\nLa Comarca del Eo é unha publicación semanal carácter informativo e cultural de Ribadeo.\nTelelugo é unha televisión privada galega propiedade do Grupo El Progreso, que conta con licenzas de TDT nas demarcacións de Lugo, Monforte de Lemos, Vilalba e Viveiro e con cobertura por cable en toda Galicia através da Operadora R.\nComezou a emitir en analóxico en 1994. En 2001 incorporouse como colaboradora ao grupo Localia TV, coñecéndose como Localia Telelugo, ata a desaparición deste a comezos de 2009.


Reactívase a Plataforma Galiza con Catalunya en apoio do proceso soberanista - CIG: Confederación Intersindical Galega\n25 Setembro 2021 06:21\nUnha representación de varias das organizacións que integran Galiza con Catalunya, entre elas a CIG, anunciaron hoxe a reactivación da Plataforma en solidariedade co proceso soberanista catalán e co obxectivo de recabar apoios de cara ao referendo sobre a independencia do 1 de outubro. O colectivo organizará un acto simbólico de apoio ao proceso o vindeiro 25 de xullo en Santiago, coincidindo coa celebración do Día da Patria Galega.\nNo acto de presentación da nova andaina da Plataforma, que tivo lugar na Libraría Couceiro de Santiago, participou a secretaria de Organización da CIG, Susana Méndez, quen sinalou que o referendo do vindeiro 1 de outubro supón abrir a vía de independencia de Catalunya e amosou o apoio das organizacións que forman a Plataforma ao proceso soberanista iniciado polo pobo catalán.\nAo mesmo tempo, adiantou que nos vindeiros meses organizarán distintas actividades solidarias, comezando polo próximo 25 de xullo, Día da Patria Galega. Nesa xornada terá lugar un despregamento simbólico das bandeiras das dúas nacións -a galega e a catalá- nas escaleiras da Alemeda de Santiago a partir das 16:00 horas, e darase lectura a un manifesto.\nExplicou que a Plataforma reactívase coa pretensión de darlle soporte ao proceso iniciado en Catalunya “para o seu cambio no status político, unha vontade sempre contestada polo Estado español con negativas, ameazas e represión”. Finalmente, indicou que as organizacións que fan parte de Galiza con Catalunya “aspiramos a mirarnos no seu espello e agardamos que máis pronto que tarde aquí tamén teñamos a posibilidade de abrir unha vía de expresión da vontade popular que nos leve a un novo status político”.


Parque eólico de Cabo Vilano. (Natrugy)\nPablo Barro 08/12/19\nGaliza transita cara un modelo enerxético no que as fontes de xeración renovábeis teñan cada vez maior relevancia. Nesa transición, a eólica está chamada a recuperar o liderado no sector. En 2019, serán 480 os novos megavatios (MW) eólicos que se sumarán á rede, unha vez se poñan en servizo a vintena de parques que ultiman a súa construción.\nPolo momento, as empresas prefiren apostar por levantar novos parques antes que repotenciar os xa existentes. En 2020, a metade dos parques eólicos galegos superará os 15 anos de vida, o que segundo a Asociación Eólica da Galiza (EGA) sitúaos como candidatos a unha actuación para incrementar a súa potencia reducindo o número de aeroxeradores e, conseguintemente, o seu impacto na paisaxe galega. O investimento nas repotenciacións pode supor 75% dos custos de levantar un parque desde cero, un feito que pode condicionar as políticas das firmas enerxéticas.\nNaturgy foi a primeira en iniciar este camiño. No ano 2016, o parque eólico de Cabo Vilán pasou de 22 aeroxeradores, que sumaban unha potencia instalada de 3,9MW, a tan só dous de 3MW cada un. O investimento nesta actuación ascendeu a 7,6 millóns de euros. Segundo recoñecen fontes da compañía "estanse a estudar", Naturgy non ten en marcha nin en proxecto ningunha repotenciación máis, segundo confirmou a Nós Diario, pero sí a construción de novos parques eólicos que suman unha potencia de 200 MW.\nEDP Renovábeis, outra das grandes firmas enerxéticas con importante presencia no sector na Galiza, tamén apostou nas repotenciacións. Neste caso, os parques de Zas (18MW) e Corme (23MW) pasarán de 80 turbinas a 10. Endesa tampouco ten proxectos neste eido para Galiza, pero ven de ampliar a potencia dun dos seus parques, o de Pena Ventosa, a costa de incrementar o número de postes.\nOs cálculos de EGA sinalan que de acometerse a repotenciación nos parques eólicos máis vellos, que suman 433 MW de potencia repartidos en 849 aeroxeradores, poderíase eliminar en torno a 40% dos muíños existentes nos máis de 160 parques eólicos galegos en explotación. Ao mesmo tempo, ampliaríase a potencia instalada e a capacidade de xeración entre 30 e 40%, e pasaría de operar 2.200 horas anuais até acadar as 4.000 cos muíños de nova xeración.\nPerden os concellos\nCon estas operacións, gañan as empresas, que ven incrementada a súa capacidade de produción, e tamén a paisaxe, xa que o impacto dos novos equipos, aínda que máis grandes, é moito menor cando se reduce o seu número. Pola contra, os concellos nos que se asentan os parques saen perdendo, posto que cobran do canon eólico por cada poste instalado. Eses cartos pasan das empresas á Xunta, que é quen os xestiona. Só una parte chega finalmente aos concellos en forma de investimento, aproximadamente 22%. Do que si se benefician os concellos é do Imposto sobre Construcións, Instalacións e Obras (ICIO) e do Imposto de Actividades Económicas.\nO presidente de EGA, Xosé Manuel Pazo cre que para facilitar as repotenciacións as Administracións tamén teñen que poñer da súa parte. Nesta liña, a patronal reclama "axudas fiscais e axilidade na tramitación administrativa". Como indica Pazo, "a tecnoloxía vai moi rápido e pronto haberá no mercado turbinas de 5,6MW de potencia".\nA burocracia no caso das repotenciacións en principio non debería ser complexa. No caso de que o cambio dos muíños non supoña un aumento da potencia instalada de máis de 10%, pódese tramitar como unha modificación de proxecto. O problema é que na maioría dos casos as empresas aproveitan para incrementar a capacidade dos parques por riba desa cantidade para facer máis rendíbel a operación, o que provoca que se teña que tramitar como se fora un proxecto novo cunha autorización diferente á orixinal.\nUnha segunda vida\nPese o alto custo que poden ter as repotenciacións para as empresas, hai que ter en conta os aforros xa mencionados do canon eólico, nos gastos de mantemento, á parte do incremento dos ingresos por xeración. Pero estes non son os únicos beneficios, senón que os vellos equipos tamén xeran ingresos para as compañías coa sua venda a terceiros. Os muíños teñen así unha segunda vida, en moitos casos en países de América Latina, que ven no desmantelamento dos vellos parques galegos unha oportunidade para incrementar a súa capacidade de xeración a partir de fontes renovábeis cun menor investimento na compra de equipos, x que os vellos son moito máis accesíbeis.\nO sector eólico, que representa 55% da xeración renovábel na Galiza, aspira a recuperar o terreo perdido nos últimos anos. Para iso, conta con manter o ritmo de incremento de potencia a razón de 500 novos megavatios cada ano. Este ano os 480 novos megavatios eólicos serán todos de novos parques, pero as repotenciacións están chamadas a cobrar máis protagonismo nos sucesivos exercicios.\nViticultores preguntan á Xunta se sabe dos efectos da PAC no sector\nPablo Barro 24/01/20


O BNG pedirá no Parlamento medidas para preservar os frescos das igrexas de Labrada e Os Vilares en Guitiriz | Noticias de Vigo\nOlalla Rodil, visitou as igrexas que conteñen os frescos acompañada do voceiro do BNG en Guitiriz e de representantes de Asociacións vencelladas á protección do patrimonio\nPor Noticias Vigo o 18/01/2018 | Sección: BNG,Política\nA Parlamentaria do BNG, Olalla Rodil, visitou os frescos das igrexas de Labrada e Os Vilares no concello de Guitiriz e anunciou que trasladará unha iniciativa ao Parlamento Galego para reclamar a protección destes elementos patrimoniais. Olalla Rodil, visitou as igrexas que conteñen os frescos acompañada do voceiro do BNG en Guitiriz e de representantes de Asociacións vencelladas á protección do patrimonio para coñecer, en primeira persoa, a situación das pinturas murais.\nA través dunha proposición non de lei o BNG instará a que se desenvolva un estudo técnico que avalíe o estado de conservación dos frescos situados nas igrexas parroquiais dos Vilares e Labrada (Guitiriz) e as medidas a adoptar para frear o seu deterioro e garantir a súa conservación. Ademais a Parlamentaria do BNG afondou na necesidade de “abrir un espazo de diálogo entre a Xunta o Arcebispado, o Concello de Guitiriz e a Deputación de Lugo para acometer as actuacións de consolidación e restauración que sexan precisas”.\nNa igrexa parroquial de Labrada, no Concello de Guitiriz, atópanse un conxunto de pinturas mural ao fresco enormemente deteriorados. En total son cinco pezas que recollen na parte esquerda da entrada, tres escenas dos evanxeos: a lamentación de Cristo Morto, a imposición da calulla a Santo Ildefonso e o Santiago Matamouros; xunto con outras dúas, localizadas na parte dereita da igrexa, que representan ornamentos xeométricos e un fragmento dunha escena de paisaxe.\nTamén na igrexa de Os Vilares, no mesmo concello, foron atopados murais, desta volta de autoría descoñecida mais de data próxima aos de Labrada. Segundo o estudo realizado por Monterroso Montero datarían do século XVI, entre 1530 e 1540, e atribúenselle ao Mestre de Parga. Segundo sinalou Rodil e, debido á falta de atención e mantemento, “ás humidades e o paso do tempo, os frescos dos Vilares e Labrada atópanse moi deteriorados e en grave risco de desaparición”. Así o sinalaron dous técnicos de restauración aos que se lles pediu unha valoración profesional ao respecto e que coincidiron en sinalar que era precisa unha restauración integral de urxencia e non só a consolidación das pezas.\nAprobada a iniciativa do BNG para que a Xunta…\nEn Marea pedirá no Parlamento medidas urxentes de…\nO BNG pedirá no Parlamento o apoio de todos os…\nO BNG considera compatible garantir o subministro de…


A Xunta impulsa en Santiago a formación en atención ao cliente para o sector da artesanía | Artesanía de Galicia\nA Xunta impulsa en Santiago a formación en atención ao cliente para o sector da artesanía\nA directora xeral de Comercio e Consumo, Sol Vázquez Abeal, achegouse hoxe ata o curso ‘A maxia de conectar co cliente’, que organiza o Colexio Oficial de Xoiaría de Galicia co apoio da Administración autonómica. A Fundación Pública Artesanía de Galicia conta este ano cun programa de formación para o sector artesán galego no que se tratan oficios como a padronaxe, a palla trenzada, o manipulado de papel ou a sombreirería, así coma o uso das redes sociais e de Internet. As accións formativas desenvolveranse nas catro provincias galegas.\nA Xunta, a través da Fundación Pública Artesanía de Galicia, colabora co desenvolvemento do curso A maxia de conectar co cliente, organizado polo Colexio Oficial de Xoiaría de Galicia, que se celebra en Santiago en modalidade intensiva ao longo de toda a xornada de hoxe. A directora xeral de Comercio e Consumo, Sol Vázquez Abeal, acompañada pola xerente da Fundación Pública Artesanía de Galicia, Elena Fabeiro Castro, visitou a sede da Escola Galega de Administración Pública (EGAP) onde se está a desenvolver esta actividade formativa.\nA atención ao cliente é un dos principais piares da competitividade das empresas e este curso ofrece unha oportunidade de formación específica na atención ao cliente nos eidos da xoiería e da artesanía. En horario de 9,30 a 14,00 horas e de 15,30 a 19,00 horas, un total de 13 alumnos, entre os que se atopan tanto artesáns profesionais coma xoieiros, están a mellorar as súas técnicas de comunicación co cliente, co obxectivo de conseguir relacións de confianza que se manifesten nos resultados finais das vendas.\nO curso está dirixido por Eloy Gesto, director da EscuelaInventa, que conta cunha ampla experiencia no mundo da comunicación adaptada á venda e, especialmente, no sector da xoiaría, xa que provén dunha familia de ourives.\nA formación dirixida aos artesáns e a captación de novo talento é unha das bases da Estratexia de impulso ao sector comercial, deseñada pola Consellería de Economía, Emprego e Industria. Na busca da introdución da innovación en todos os procesos, da recuperación de oficios tradicionais en extinción e da mellora da comercialización está previsto que se realicen cursos que se complementarán con outras accións formativas encadradas no marco de diferentes eventos que se desenvolverán ao longo deste ano.\nAsí, a Fundación Pública Artesanía de Galicia ten preparado para este ano 2018 un programa de formación para o sector artesán galego no que se inclúen cursos relacionados co impulso da comunicación dixital nas empresas artesás, así como actividades especializadas en oficios como a padronaxe, a palla trenzada, o manipulado de papel ou a sombreirería, este último xa realizado no mes de abril en Ourense, a cargo do artesán Félix de Martín.\nPrincipais accións formativas\nO curso Redes sociais e comunicación en Internet, que xa comezou en Lugo e que rematará o vindeiro 11 de maio, está enfocado a proporcionarlle aos promotores dos obradoiros as ferramentas necesarias para optimizar os seus recursos de comunicación e mellorar a súa promoción e a súa comercialización a través da rede. Entre o 3 e o 28 de setembro haberá unha edición deste mesmo curso na cidade de Ourense; do 5 ao 31 de outubro realizarase en Santiago de Compostela; e do 9 de novembro ao 5 de decembro celebrarase en Pontevedra.\nDo 6 ao 8 de xullo están programadas dúas actividades formativas que se desenvolverán no marco do Corazón da Artesanía. VII Encontro da Artesanía Tradicional e Popular de Galicia, que se celebra en Agolada (Pontevedra). Os cursos son Novas ferramentas para novos materiais, impartida polo arquitecto Rubén García Louzao Araújo, e Manipulación de palla trenzada para a elaboración de complementos, que estará dirixida tamén polo especialista Félix de Martín.\nNo mes de outubro está previsto realizar o curso de Perfeccionamento do padrón a un branco segundo a visión do deseñador Shingo Sato, que se impartirá do 22 ao 26 no Centro de Desenvolvemento Local de Gondomar (Pontevedra). Os quince profesionais da artesanía que participaron no curso de iniciación, realizado no ano 2017, terán a oportunidade de perfeccionar a destreza na creación de pezas de moda aplicando a técnica “Reconstrución Transformacional” deste modisto, que substitúe as pinzas e as liñas de costura por cortes asimétricos, xeométricos e circulares, creando un novo manexo de volumes.\nA artesá Palmira Castro, do obradoiro Mimadriña (Fisterra), impartirá a acción Manipulado de papel para a elaboración de pezas decorativas, dirixido a docentes e usuarios do obradoiro APAMP, en Vigo.\nA colaboración e a formación entre os profesionais da artesanía é unha das áreas de traballo que a Xunta de Galicia está impulsando, co fin de conservar o coñecemento dos artesáns tradicionais e de promover a incorporación de novos talentos ao sector artesanal galego, consolidándoo coma un sector de prestixio, competitivo e transversal.


Boiro, Rianxo e Valga reúnen a quince adegas das catro IXP\nVarios expertos promocionarán os días 24, 25 e 28, con charlas e catas, os caldos das Indicacións Xeográficas Protexidas de Galicia // O Pazo de Goiáns acollerá o Túnel do Viño, no que terá especial protagonismo o de Barbanza-Iria TEXTO Suso Souto\nCATAS. Nas xornadas haberá varias catas comentadas.\nCHARLAS. As xornadas centraranse no asociacionismo do sector vitivinícola e na recuperación das terras para o cultivo.\nMOSTRAS. O programa inclúe mostras sobre as Indicacións Xeográficas Protexidas. Fotos: Viños IXP.gal\nO asociacionismo no sector vitivinícola e a recuperación de terras para o seu cultivo serán os temas centrais das xornadas divulgativas que se celebrarán en Valga e Rianxo os vindeiros días 24 e 25 deste mes de maio. E o sábado 28 terá lugar no Pazo de Goiáns (Boiro) o Túnel do Viño, no que profesionais da hostalería e público xeral poderán coñecer os viños da Indicación Xeográfica Protexida (IXP) Terra de Barbanza-Iria e das outras tres que existen en Galicia. Ese mesmo día, celebrarase un acto institucional de apoio e promoción de dita indicación no que participarán varios representantes da administración pública.\nSeis Grupos de Desenvolvemento Rural (GDR) e quince adegas das catro Indicacións Xeográficas Protexidas de viños de Galicia xuntan os seus esforzos neste proxecto de cooperación para dinamizar o sector vitivinícola e contribuír á súa consolidación e ó seu crecemento futuro.\nA asistencia ás xornadas é gratuíta e as prazas son limitadas, polo que é necesario inscribirse previamente a través da web viños.ixp.gal.\nDentro do proxecto de cooperación Viños das IXP de Galicia, que percorre todo o territorio galego, celebraranse durante unha semana unha serie de eventos destinados a coñecer e impulsar os viños que se elaboran baixo as catro Indicacións Xeográficas Protexidas que existen en Galicia. Trátase de viños de calidade, auténticos e diversos que manteñen valores artesanais con arraigamento histórico e empregan materias primas naturais coidadas por produtores locais. De aí o lema da campaña que acompaña o proxecto: Viños que falan de nós.\nAs xornadas divulgativas estarán centradas no asociacionismo do sector e na recuperación de terras para o cultivo, polo que as protagonistas serán as quince adegas que colaboran no mencionado proxecto.\nO NOVO MARCO NORMATIVO. A primeira cita terá lugar o martes 24 no Centro de Interpretación da Caña de Valga a partir das 18.30 horas. A inauguración correrá a cargo dos alcaldes de Valga, José María Bello, e de Pontecesures, Juan Manuel Vidal, e do director xeral da Axencia Galega da Calidade Alimentaria, José Luis Cabarcos Corral (quen disertará a continuación sobre o novo marco normativo da calidade alimentaria en Galicia). Xosé Manuel Fernández Castro (da Xefatura Territorial de Pontevedra da Consellería do Medio Rural) falará das implicacións da Lei da Cadea Alimentaria para as adegas das IXP de Viños de Galicia. Asimesmo, presentaranse as conclusións do taller sobre asociacionismo das IXP e as implicacións normativas, e despois haberá unha degustación de viño da zona a cargo da adega Torres Augusti.\nAPROVEITAMENTO DA TERRA. A seguinte cita será o mércores 25 no auditorio de Rianxo. Será inaugurada ás 17.30 polo alcalde, Adolfo Muíños; Inés Santé, directora xeral de Desenvolvemento Rural (quen disertará logo sobre a Lei de Recuperación de Terra Agraria de Galicia); e Francisca Gago, da xerencia do GDR Deloa. A continuación haberá un faladoiro sobre o aproveitamento de terras para a viticultura na IXP Barbanza-Iria e unha degustación de viño da zona a cargo de Cazapitas, Adega Entre os Ríos e Bodegas Antonio Saborido.\nE o sábado 28, o boirense Pazo de Goiáns acollerá dende o mediodía unha mostra dos viños das IXP. Haberá catas comentadas para profesionais (17.00 horas) e abertas ó público (18.30 horas), poñendo o foco nos da IXP Terra de Barbanza-Iria.\n19 may 2022 / 20:27


BIBLIOTECA CANISTREL : marzo 2010\nCo gallo do "Día da Poesía", o Equipo da Biblioteca co de Normalización Lingüística, organizamos unha actividade a nivel de centro consistente en traballar unha poesía por aula (seleccionada polo equipo previamente) e posteriormente decorala con motivos alusivos a ela.\nDespois fíxose unha exposición de todos os traballos no corredor de acceso á Biblioteca e todas as clases pasaron a vela e ler as poesías.\nAquí tedes unha mostra dos traballos.\nIago Lòpez no colexio\nHoxe estivo no colexio Iago López, que nolo trouxo a editorial Anaya, para facer unhas sesións de animación á lectura. Contou tres contos: "Os tres amigos", "A gardería de dona Bixelmina" e "Carreira de sacos". Fixo varias sesións para Infantil e para 1º, 2º e 3º de Primaria. Aos nenos gustoulle moito e estiveron moi participativos.


COUSAS DA NOSA CLASE: A primeira visita do ano: Os contacontos\nA primeira visita do ano: Os contacontos\nO luns as profes levaron aos nenos e nenas de 4 e 5 anos á biblioteca do cole e alí esperabannos Patri e Alex, os contacontos da Editorial Kalandraka.\nAlgúns xa coñecíamos a Patri porque xa veu outros anos ao noso cole, e tamén veu Alex que é músico e foi o encargado de poñer o ritmo aos contos.\nEste ano contaronnos "Un gran soño", "Un becho estraño", "Unha parella difernte" e "Os catro amigos".\nAínda que algunha historia xa a coñecíamos, eles deronlle un aire novo coa introducción dos instrumentos.\nE como as caras falan por sí soas, deixámovos as imaxes deste momento tan divertido!!


máquina de recheo de aceite lubricante, máquina de recheo de aceite lubricante en venda - TopFillers\nmáquina de recheo de aceite lubricante\nInicio / lubricating oil filling machine\nOs aceites e os lubricantes poden variar de moi baixa a moi alta, o que significa que a maquinaria de envasado que se usa para a infinidade de artigos nesta industria tamén variará moito. Por exemplo, ao encher un aceite ou un lubricante, unha máquina de recheo desbordante pode usarse para produtos en recipientes claros que requiren un recheo uniforme e uniforme. Por outra banda, pode usarse unha máquina de recheo de bomba ou de pistóns para aceites e lubricantes máis espesos e viscosos. NPACK fabricará o equipamento ideal para o seu aceite ou lubricante.\nCando bote aceite lubricante pode escoller varios tipos de máquinas de recheo.\nNPACK deseña e constrúe máquinas de recheo e equipos de envasado para aceite lubricante.\nAs nosas máquinas de recheo de líquido lubricante están deseñadas para satisfacer as necesidades cambiantes da industria do aceite lubricante. Fabricamos a maquinaria ideal para atender ás súas necesidades de recheo de aceite lubricante e cumprir os seus obxectivos de produción.\nOs nosos equipos automáticos de recheo de aceite lubricante usados control de programa PLC, pode alimentar e contar a botella, tarefa automática pesando automaticamente. Esta lubricación automática equipos de recheo de aceite Sempre usado para alta solicitude de medida, como un aceite lubricante, produtos químicos diarios, produtos químicos e máquina de recheo de líquido de alto valor adicional. A máquina de recheo de aceite lubricante ten un grao alto de automatización, unha medida precisa. Cada cabeza de recheo ten un sistema de retroalimentación automática. O volume de recheo pode axustarse de xeito uniforme ou individual para asegurarse de que a medida sexa a mesma máquina. Por toda a xuntanza fabricada segundo a solicitude estándar de GWP, todas as xuntas usan maneiras fáciles de xuntar, fácil de desmontar e limpar. A superficie de contacto utilizada 316 aceiro inoxidable, outras partes están feitas de 304; NPACK é fabricante e provedores en China e especializado en ofrecerche equipos de recheo automático de aceite lubricante, máquina de recheo de lubricantes, etc.\nMáquina de recheo de botellas de aceite lubricante totalmente automático 5L\nMáquina de recheo de botellas, Máquinas de recheo\ngama de recheo: cabezas de recheo 1L-5L: 6 ou 8 pódense escoller segundo a capacidade dos requirimentos dos clientes: 600BPH para 5L no básico de 6 cabezas de recheo 800BPH para 5L no básico de 8 cabezas de recheo adecuadas para o envasado de aceite líquido: aceite vexetal, aceite de lubricación , aceite comestible, aceite de xirasol e así por diante ..... por que convén 1: para diferentes formas de botella: redonda, plana e así por diante para diferentes tipos de botellas, poden compartir nunha máquina de recheo, sen necesidade de cambiar pezas de reposición 2: non hai caídas dentro das cabezas de recheo, despois do recheo deben ser vacunadas se non ...\nMáquina de recheo de tambor para aceite lubricante / bidón 200L\nPrincipais características Esta máquina é unha máquina de envasado intelixente, dirixida principalmente ao recheo de líquido de 100-300kg de barril, o marco principal usa SS304 de alta calidade, equipado con porta de vidro temperado, completamente pechado ao encher. Na parte superior hai unha toma de escape para controlar a perda de cheiro do material. Esta máquina integra a alimentación automática do barril - identificación da boca do barril - orientación da boca do barril - recheo do mergullo (ao encher ao levantar para evitar a formación de burbullas), despois de rematar o recheo, a xente pon e preme a tapa manualmente, entón o barril tomará a distancia mediante paletizador semi-automático. Esta máquina está controlada por PLC e pantalla táctil ....\nMáquina de recheo automático de aceite de motor de 6 cabezas\nMáquina de recheo de aceite de motor NPACK, o recheo de aceite de motor é o deseño e fabricación especialmente para encher aceite de motor, aceite de lubricación, aceite de engrenaxe e calquera outro tipo de aceite de coche, o recheo é un recheo moi flexible, é capaz de encher outros líquidos sen corrosivo A máquina de recheo automática de aceite do motor NPACK está fabricada cun marco de aceiro inoxidable 304 e é capaz de soportar entre 2 e 20 boquillas para cubrir as necesidades do cliente, a velocidade máxima pode chegar a 5.000 botellas por hora para unha botella de 5 litros, trátase de controis PLC, pantalla táctil funcionamento, pezas de contacto 304SS ou 316SS, inoxidables ...\nMáquina de recheo automática completa de aceite de lubricación\nA liña de etiquetado de cuberta de botellas de aceite de lubricaxe completamente automática NP-VF é un recheo extremadamente flexible capaz de encher con precisión e rapidez calquera líquido de viscosidade. A entrega do produto desde o seu tanque a granel para os pistóns pódese configurar cun tanque amortiguador utilizando un flotador de detección de nivel, un colector con trazado directo ou métodos de recirculación. O recheo automático de pistón lineal NPACK está fabricado cun marco de aceiro inoxidable 304 e é capaz de soportar de 1 a 12 boquillas de control PLC, pantalla táctil, pezas de contacto de calidade alimentaria, aceiro inoxidable e construción de aluminio anodizado, ademais de moitas máis características. Pistón automático NPACK ...\nMáquina de recheo de salsa de botellas de vidro\nPrezo automático de recheo de botellas de alta velocidade\nMáquina de recheo cosmética completa de 10 cabezas de crema automática completa


En liña slot web Baccarat Real Money Top | Get Up to £ 200\nnovembro 27, 2014 | Sen comentarios\nTrucos de Bacará Online Diñeiro Real!\nEn liña Baccarat real Páxinas Diñeiro e Valoracións polo xogo Rei James St. John Jr.. para Strictly Slots e Casinos.\nXoga no slot do sitio Top e obter ofertas gratuíta e bonos! Bonos de benvida libre para todos os xogadores\nO Strictly Slots versátil liña conxunta de xogo está inscrito en Irlanda e autorizado polo Gambling poder de Alderney. Ten un alcance de xogos de Casino online excepcionalmente destacados, o que se pode descargar e pode revelar en versión en liña. Tamén ten unha suite conservadora Casino de xogo portátil, que ofrece unha mestura de slots e xogos, Baccarat en liña Real Money e, adicionalmente, os riscos de spins versátil gratuítos.\nXogadores, adicionalmente, comeza a xogar Diñeiro en liña Baccarat real, que ten enormes potes de diñeiro e premios diferentes para os Campos. O Casino online Strictly Slots ten 33 slots e xogos de alta controlada que incorporan as máquinas caza de recreo evergreen xunto de Poker, Blackjack e roleta etc.. Estas recreacións ter ilustracións incribles equipado para dar cita razoable e pode ser xogado en varias plataformas versátiles, por exemplo, mazá, androide, e Blackberry etc..\nXogadores reciben elite Bacará Online Diñeiro Real, que incorporan rañuras portátiles rotacións libres xunto de diñeiro recompensas. O máis apreciado é o xogo de Baccarat, que é un xogo de cartas de probabilidade. Debaixo discutir as formas de usar en liña Baccarat diñeiro real.\nmáis 24/7 Atención ao Cliente rexistrar-se & Get Free £ 5 + Ata £ 225 Deposit Bonus de xogo!\nComo é que o en liña Baccarat Real Money Traballo?\nO xogo de Baccarat é puramente un xogo de azar. O xogador aposta pola man do banqueiro ou a man do xogador e gaña dependendo calquera man número está preto de nove. Hai unha alta probabilidade de empate tamén.\nExiste unha metodoloxía fundamental para centralizar o número gañador e cor na esperanza, o que está feito por un croupier que empuxa a captura despois de resolto na súa decisión en apostar por que man para coller. A diversión está aínda máis fascinante co Bacará Online Diñeiro Real.\nPara comezar a xogar, ten que mercar pilas de moedas para poñer a aposta. Cada un xogo que vai por primeira vez, Debe apostou enriba por ti para comezar o xogo.\nEstas pilas de moedas poden ser comprados a partir do depósito comezando feita por ti durante a apertura da conta no Casino en liña. o Diñeiro en liña Baccarat real Ademais pode acomodar-lo que a man extra para xogar a redirección a través da adquisición de pilas extras de moedas con el.\nO en liña Baccarat diñeiro real é como unha inspiración para todos os xogadores para vir unirse ao club en liña.\nO simple con en liña Baccarat diñeiro real é que debe ser usado no momento ideal, con intención correcta.\nÉ como unha vantaxe adicional dado aos xogadores do xogo.


LIPOR – Servizo Intermunicipalizado de Xestión de Residuos do Gran Porto – é a entidade responsable da xestión, valorización e tratamento dos residuos urbanos producidos polos oito municipios que a integran: Espinho, Gondomar, Porto, Matosinhos, Porto, Póvoa de Varzim, Valongo e Vila do Conde.\nConstituída como Asociación de Municipios en 1982, a LIPOR aplicou unha xestión integrada dos residuos, recuperando, ampliando e construíndo infraestruturas, complementadas con campañas de sensibilización ante a poboación. A LIPOR trata, todos os anos, preto de 500 mil toneladas de residuos urbanos – RU – producidos por preto de 1 millón de habitantes.\nSustentada nos modernos conceptos de xestión de RU, que preconizan a adopción de sistemas integrados e a minimización da deposición de residuos en vertedoiro, a LIPOR desenvolveu unha estratexia integrada de valorización, tratamento e confinamento dos RU, baseada en tres compoñentes principais: Valorización Multimaterial, Valorización Orgánica e Valorización Enerxética, completadas por un aterro sanitario para recepción dos rexeitados e de residuos previamente preparados.\nAo asumir de xeito claro que a xestión de residuos se realiza na óptica do recurso, a LIPOR firma todos os esforzos na súa valorización máis adecuada, enfoque esta que ten por base a proxección dun modelo circular de negocios, e é sostida por proxectos demostrativos das prácticas circulares de soporte. A actuación da Organización permite consolidar un posicionamento que se preconiza pola creación de valor no ciclo produtivo, caracterizado pola reintroducción do “residuo” como “recurso” na cadea de valor.\nA Central de Valorización Orgánica da LIPOR produce un composto de alta calidade (Nutrimais) a partir da valorización de residuos orgánicos (residuos alimentarios e residuos verdes) procedentes de circuítos de recollida selectiva. Esta central ten a capacidade para rececionar 60 000 t de residuos orgánicos e producir preto de 20 000 t de composto.


Diferenza entre On e In | Diferenza entre Diferenza entre On e In | Diferenza entre\nDiferenza entre On e In\n• Clasificados en Gramática , Lingua | Diferenza entre On e In\nOn significa basicamente algo sobre ou na superficie. En significa basicamente algo dentro ou dentro. Moita xente nova no idioma inglés confúndese co uso destes dous termos. Entón, se estiveses a falar dun programa na televisión, dirías que: "Ese programa está na TV". Se estiveses a falar dunha peza defectuosa dentro da máquina, dirías: "Hai algo mal na TV".\nActivado tamén connota o estado de encendido / apagado das máquinas. Activado significa acender ou funcionar. In tamén ten un significado diferente cando se usa para describir cousas que están de moda; polo que se diría: "Esa cor está de moda hoxe en día". Se vías un verme arrastrándose pola pel dunha mazá, dirías que está "sobre" a froita, mentres que se cortas unha mazá e atopas alí un verme, entón dirías que está "dentro" da froita.\nO inglés é un idioma moi versátil e hai moitas formas diferentes de usar incluso estas dúas palabras simples; máis do que se pode describir neste pequeno artigo. Por exemplo, "en diante" significa "avanzar" ou de aquí en diante, e "dentro" significa ir "máis dentro". Non hai usos fixos para moitas palabras en inglés, e estes dous son exemplos perfectos diso. Simplemente hai demasiadas formas de usalas, e novas formas engádense ao vocabulario popular e lingo todos os días grazas á rápida difusión e adaptación aos modos locais da lingua inglesa.\nOn tamén se pode substituír por 'Upon', que é basicamente a antiga palabra inglesa orixinal da que se derivou o novo máis compacto e doado de usar. Do mesmo xeito, "en" pode substituírse facilmente por "dentro" / "dentro", pero non en ningún lugar, debido aos moitos usos de "en" que impregnaron a linguaxe popular, como "de moda", etc. 'in' parece ser unha palabra máis versátil en comparación con 'on'. Vexamos algúns exemplos de frases máis para facer máis claras as diferenzas. "Está sobre nós" contra "Está dentro de nós". O primeiro podería ser falado por unha banda de delincuentes que falan dun policía. Isto último podería ser falado por membros dunha banda de rock que podería estar falando dun gran fan.\nCon 'on' e 'in', só a súa primeira letra é diferente, polo que 'na superficie' semellan palabras moi similares, pero se fas un pouco máis profundo 'dentro', verás que hai un mundo de diferenza entre eles.\n1) "Activado" significa algo que é externo e "dentro" refírese a algo que como interno.\n2) "Activado" empregaríase para describir dous elementos que normalmente están separados, pero xuntos na actualidade.\n3) "En" empregaríase para describir elementos que poderían ser identificables por separado, pero de momento son únicos.\n4) "Activado" significa superficial e "dentro" significa máis profundo ou baixo a superficie.\n5) Está "nesta páxina web", pero o hardware que fai funcionar o seu ordenador está "no ordenador".\nDiferenza entre o teu e o teu\nDiferenza entre de quen e de quen\nDiferenza entre lonxe e lonxe\nDiferenza entre a lingua escrita e a lingua falada\nCita a APA 7 Kumar, M. (2016, 8 de xuño). Diferenza entre On e In. Diferenza entre termos e obxectos similares. http://www.fdfds.org/language/difference-between-on-and-in/. MLA 8 Kumar, Manisha. "Diferenza entre On e In". Diferenza entre termos e obxectos similares, 8 de xuño de 2016, http://www.fdfds.org/language/difference-between-on-and-in/.\nVer máis sobre: inglés , ESL , gramática , in , on


O Parlamento Europeo acollerá esta segunda feira, día 20, unha xornada organizada polo BNG, Bildu, Compromís e ERC baixo o título Franquismo despois de Franco e en que participarán persoas académicas, historiadoras, politólogas e asociacións que traballan no ámbito da memoria, incluída a Xunta Pro Devolución do Pazo de Meirás. Terá lugar de 15h a 20h.\nCon este relatorio, o BNG tamén levará á Bruxelas o espolio de bens lexítimos do pobo como son o Pazo de Meirás, as esculturas do Pórtico da Gloria ou o Pazo de Cornide. Aliás, o Bloque denunciará perante a comisión de peticións da Eurocámara a Fundación Franco. En declaracións á prensa, a representante do BNG en Bruxelas, Ana Miranda, ten sinalado o “chocante” que resulta na UE que exista “unha entidade á que se lle permite facer apoloxía da ditadura” e que “mesmo reciba subvencións públicas”.\nAs palestras contan co apoio de GUE/NGLE e OS Verdes-ALE e contarán coa participación de responsábeis da Comisión Europea.\nbng franquismo franco bruxelas


PAe - ADA, a nova solución do CCN-CERT que mellora a detección de ciberamenazas de tipo malware\nADA, a nova solución do CCN-CERT que mellora a detección de ciberamenazas de tipo malware\nADA analiza todo tipo de arquivos (.zip, .pdf, documentos de office) e URLs para detectar ciberamenazas de tipo malware e comportamentos anómalos nos ficheiros examinados.\nO CCN-CERT do Centro Criptolóxico Nacional (CCN) desenvolveu a súa nova solución de análise avanzada de código daniño: ADA , plataforma coa que se mellora a detección de ciberamenazas de tipo malware en arquivos, ficheiros (.zip, pdf, documentos de office, etc.) e URLs.\nADA integra as funcionalidades de detección de soluciónelas MARTA e MARÍA . Desta forma, mediante a combinación de análises dinámicas e estáticas das mostras, e co emprego de ferramentas de análise forense, esta nova solución incrementa as capacidades de identificación de vectores de ataque e infección e de ameazas tanto coñecidas como descoñecidas.\nCon ADA, os usuarios poderán realizar análises avanzadas de arquivos recibidos por correo electrónico ou descargados en Internet nunha contorna asilado, o que impide que a información analizada nesta plataforma sexa consultada por outros usuarios e organismos. Así mesmo, poderán consultar os resultados das análises realizadas nos informes executivos que elabora a propia solución, con gráficas dinámicas, mapas interactivos, diagramas de comportamento e estatísticas de uso e comparación.\nEsta nova solución ofrece protección adicional fronte a posibles ciberamenazas, reducindo así a superficie de exposición dos sistemas e aumentando as capacidades de prevención de organismos e organizacións ante a constante evolución e complexidade dos ciberataques.\nPrincipais funcionalidades de ADA\nA solución permite controlar, xestionar e acceder aos resultados de todas as tecnoloxías de análises que integra desde unha só interface unificado. Entre as súas principais funcionalidades atópanse:\nAnálise dinámica multi-tecnoloxía: ADA envía a mostra de malware a diversas tecnoloxías de análise dinámica grazas á integración con MARTA; coordínaas, orquestra e recolle os resultados, os cales son normalizados e unificados para o seu consumo por parte dos usuarios.\nAnálise estática en profundidade: integra a solución MARÍA para obter unha potente análise de firmas de virus e ademais engade capacidades de desensamblado, análise forense e recollida de metadatos sobre as mostras enviadas, ofrecendo unha análise estática coa mesma profundidade que unha análise dinámica.\nHistórico de análise: ADA almacena e consolida os resultados xerados, de forma que poden ser consultados con rapidez, xa sexa para ampliar unha investigación ou para enriquecer os resultados de cada nova análise. Ademais, grazas á profundidade da visión estatística achegada, permite facer un seguimento da evolución das ameazas.


Inicio / Proxectos / Proxectos destacados / A habitación de Fermat\nInspirados pola película homónima, os profesores españois Francisco Javier Martín, José María Gallego e a rumana Lucia Dorina Gutu e Marzanna Miąsko iniciaron un proxecto ambicioso para retar ós seus alumnos e despertar neles a intuición matemática.\nO argumento xira en torno a un grupo de matemáticos que, armados con PDAs, acoden a unha cita misteriosa nunha granxa. Encerrados nunha habitación luxosamente decorada empezan a recibir nos seus dispositivos móbiles rompecabezas e adiviñas. Cando tardan máis dun minuto en resolver un puzzle... ¡a habitación encolle! As súas paredes desprázanse, limitando un espazo interior cada vez máis oprimente.\nOs profesores comezaron recompilando e planteando adiviñas de distinto nivel de dificultade, inspirados nos da película, pero o proxecto é moito máis ambicioso: construír a habitación. Á hora de deseñar a maqueta, os propios alumnos puxéronse en contacto con Luís Piedrahita, un dos directores da película, para desvelar algunhas das claves dos mecanismos.\nEste proxecto fue un dos seis seleccionados polo MediaLab-Prado de Madrid para a súa exposición interactiva Xogando con números. Javier e Xosé María describen o seu proxecto:\nXa teñen unha primeira versión do videoxogo (é necesario ter instalado Geogebra) e unha maqueta da habitación conectada ó ordenador e controlada por unha placa Arduino. Pero necesitan colaboradores e socios: programadores, profesores de tecnoloxía, matemáticas, física, electrónica... Animádesvos a participar? as aportacións ó catálogo de xogos e adiviñas son igualmente benvidas. Podedes poñervos en contacto con eles a través do Escritorio ou do seu blog.\nWeb do proxecto (inglés e polaco):http://class.vel.pl/room\nBlog do proxecto (inglés): http://fermatroom.blogspot.com/\nVideoxogo online(é necesario ter instalado Geogebra): http://instrumentales.webcindario.com/jmelis-web/fermat.html\nXogando con números, exposición en MadiaLab Prado: http://medialab-prado.es/article/jugando_con_numeros_proxectos_seleccionados


O deseño gráfico e os videoxogos, protagonistas da segunda xornada da Icc Week - BadalNovas\nInicio Cultura O deseño gráfico e os videoxogos, protagonistas da segunda xornada da Icc...\nO deseño gráfico e os videoxogos, protagonistas da segunda xornada da Icc Week\nConferencia “O mundo visto por referente do deseño” de Oscar Mariné (Deseñador gráfico) no Centro Cultural "Marcos Valcarcel" dentro da ICCWEEK, e presentado por Manuel Baltar (Presidente da Deputación Ourense).\nNa xornada do xoves da Ourense ICCWEEK 2020 os protagonistas foron o deseño, coa particular visión dun referente como Oscar Mariné, charla presentada polo presidente da Deputación, Manuel Baltar, e os videoxogos, cunha curiosa viaxe pola historia da súa música, da man da musicóloga ourensá Erea Carbajales, e unha mesa redonda na que tres expertos no sector analizaron as oportunidades nesta industria.\nNa xornada matinal deste xoves, o presidente da Deputación, Manuel Baltar, presentou o relatorio do recoñecido deseñador, tipógrafo e artista Oscar Mariné, deixando constancia da súa satisfacción “por conseguir traer á ICC Week, logo de moitos intentos en pasadas edicións, a un gran creador e ‘pope’ do deseño gráfico internacional”.\nManuel Baltar, dirixíndose aos alumnos da Escola de Arte e Superior de Deseño Antonio Faílde –”onde podemos dicir que estamos físicamente malia ás circunstancias e grazas á tecnoloxía”-, asegurou que é “todo un privilexio escoitar, ver, sentir e comprobar como comunica unha persoa da categoría de Óscar Mariné, porque o deseño gráfico tamén é comunicar”, acompañando esta afirmación cun breve percorrido polos destacados traballos do relator nos ámbitos do cine, a música e comercial.\nO presidente da Deputación tamén subliñou o escenario da conferencia, na exposición que o centro cultural Marcos Valcárcel acolle sobre a mítica banda de rock The Rolling Stones, “todo un exemplo da importancia do deseño gráfico coa súa icónica imaxe”.\nNo seu repaso artístico, Mariné tamén destacou os carteis de numerosas películas españolas nas que deixou a súa pegada; como Tierra (Julio Medem,1996), El Día de la Bestia (1995) e 800 balas (Alex de la Iglesia, 2002) e Todo sobre mi madre (Pedro Almodovar,1999), un dos seus traballos máis icónicos, do que contou algúns segredos, como o detalle de que utilizou as cores da bandeira francesa para tentar ter máis éxito no Festival de Cannes, e engadir unha ilustración orixinal evitando así que na distribución internacional se modificara o cartel. Un repaso a 40 anos de historia do deseño español onde según afirmou este comunicador ‘sen límites’, o éxito é a parte menos importante da carreira dun deseñador, quen debe gañar o respecto con cada un dos seus traballos.\nUNHA VIAXE MUSICAL POLA HISTORIA DOS VIDEOXOGOS\nA musicóloga ourensá Erea Carbajales fixo un interesante percorrido histórico polos elementos musicais nos videoxogos, desde as primeiras máquinas Arcade de finais dos anos 70 onde só se incluían elementos sonoros sinxelos, e un son diferenciador para marcar os fallos do xogador, despois coa incorporación de música clásica, libre de dereitos e que incorporaban os propios programadores, ata a chegada dos videoxogos más míticos dos anos 80, con melodías sinxelas e adictivas como as de Pacman, Mario Bross ou Tetris que foron referentes desa xeración. A evolución chegou ata a actualidade, onde os grandes estudios manexan importantes orzamentos nos videoxogos máis populares, e onde equipos de máis de 100 músicos e compositores poden chegar a traballar para o desenvolvemento das ‘bandas sonoras’ dos títulos máis coñecidos do mercado. A música desde sempre foi elemento fundamental para adentrar ao xogador no videoxogo, e chegou a cobrar tal importancia que xa existen discos grabados só con música de videoxogos, ou emisoras de radio especializadas en música de videoxogos.\nNa última das actividades da xornada, Roberto Yeste de Play Station, Kiko Bejar, de Benditos Videojuegos, e Sonia Herranz, de Hobby Consolas participaron nunha interesante mesa redonda sobre as oportunidades da industria dos videoxogos, moderada por Alberto ‘Xogón’.\nActos polo 25N no I.E.S. Chamoso Lamas\nAgradecemento da familia de Dona Gumersinda Fuentes García\nFalecemento de Dona Rosa García Otero\nPresentada no Pazo Provincial a edición da novela gañadora do premio Blanco-Amor 2021: Aquí comeza o mar, de Blanca Riestra\nQué medidas entran en vigor este venres na nosa contorna? Consulta aquí o que se poderá facer


Anécdotas, son só anécdotas\n17:07 Domingo, 22 de Maio de 2022\nNada, non fagades caso de todo isto e pensade que estamos achegándonos xa á normalidade.\nNas redes sociais da policía local de Ferrol ataca unha concentración da CIG que esixe seguridade no traballo, equiparando a uns concentrados, que cumprían todas as medidas de separación e seguridade, con quen se saltan o confinamento de xeito irresponsábel.\nDiante da sede da Xunta de Galiza outro grupo de cadros sindicais da CIG son identificados e sancionados pola policía. Nas redes sociais hai xente que aplaude (verbo moi de moda estas semanas) aos policías e chámalle de todo @s representantes sindicais.\nA CUT anuncia unha caravana de automóbiles para conmemorar o primeiro de maio, caravana prohibida polos tribunais baixo o argumento de que prima o dereito á vida sobre o dereito de manifestación, e un xornal dixital progresista en vez de advertir do perigo para as liberdades que supón tal prohibición, di que a decisión xudicial pode servir de argumento para impedir unha manifestación que pensan facer os fachas.\nUnha conserveira empeza a funcionar, nin a inspección de traballo, nin a xustiza, se presentan na factoría para comprobar o cumprimento ou non das medidas ditadas polo goberno español ao respecto da distancia entre traballadoras e outras medidas obrigatorias para minimizar posibilidade de contaxio. As poucas traballadoras que, cheas de medo, esixen a adopción de medidas de protección saben que a porta está aberta para que marchen “cando queiran”. Pese a que a Ministra de Traballo anunciou ao inicio desta situación que os despidos estaban prohibidos, aínda non atopei en que páxina do BOE aparece.\nNa igrexa de Carril o cura e varias fervorosas fieis incumpren reiteradamente as normas referidas ao confinamento pero non pasa nada, total non molestan a ninguén.\nPolicías, protección civil, algún alcalde...organizan espectáculos de ducias de persoas con sereas a todo volume e luces acesas, indo en caravana por rúas e estradas para trasladar os parabéns a nen@s que están de aniversario ou a compañeir@s que veñen de ser trasladad@s aos domicilios desde o hospital ou en situación de illamento; considérase o que fan unha grande demostración de humanidade en momentos tan duros.\nO Presidente da Xunta de Galiza minte descaradamente nos seus monólogos case diarios, manipula varias veces os mesmos datos en cuestión de minutos, négase a comparecer no Parlamento...; pero a maioría dos medios de comunicación actúan de amplificadores dun discurso que ben para si querería Joseph Goebbels.\nTraballadoras da sanidade e dos centros de maiores denuncian a situación na que teñen que traballar para salvar vidas, afalla de medios de protección, a precariedade dos seus contratos, etc..., pero fiscalía non abre unha investigación nin se detén aos responsábeis deses servizos, que están atentando contra o dereito á vida desas traballadoras e das persoas enfermas e maiores a quen atenden.\nO profesorado comproba impotente como a cada pouco hai máis alumnado que vai quedando polo camiño descolgado da famosa teledocencia, pero a Conselleira de Educación lee de carrete unha sarta de mentiras sobre a normalidade na que transcorre o labor docente e critica unha Orde publicada no BOE na que aparece mostrou a súa conformidade coa norma publicada.\nA propietaria dunha tenda de barrio bota o peche definitivo mentres comproba como cos seus impostos se nos anima a comprar nas áreas comerciais.\nNada, non fagades caso, pensade que son anécdotas e que estamos achegándonos xa á normalidade.\nOu mellor aínda, pensade que hoxe tiven un mal día e pagueino con quen ledes este texto en vez de tomar un par de copas.\n0 comentarios | 1641 lecturas


España: nazón de nazóns\nRedacción | sábado, 9 de septiembre de 2017, 00:07\nCando un político neoliberal se arrinca por peteneras e, nun arrouto da senrazón, zuga patrioterismo da mellor dereita unitarista, non importa a que votante se dirixa, o mesmo ten dereita, centro ou esquerda porque o discurso da unha grande, ande ou non ande, esboira como unha castaña sen triscar que ceiba sempre unha ánima do purgatorio dos rancios Reis Católicos.\nNa cansina consigna antisecesionismo catalán, todos os días o imperio español bota unha bafarada arrecendente ao demo rumudo en feitío de reinos de taifas do catecismo escolar franquista.\nAgora é a vezeira de Pedro Sánchez, ese home liberal de partido decimonónico que segue a crer nese progreso maquinista e simplainas do poder da máquina aforratempo e destrúempregos.\nEse progreso que arrasa territorios e esnaquiza povos autoabastados que non precisan do Estado, nen sequera do Español, para subsistir.\nEsa España do progreso que esnaquizou as nazóns históricas milenarias anteriores á palavra España e incluso a Hispania (que non son sinónimos anque así nolo proclamen) cos retallos de provincias e concellos por matar a memoria e a organización comunal que latexava nas paróquias e bisbarras. Ese progreso español compangado coa dereita católica que nunha antropofaxia criminal escravizaron e escravizan ás nazóns sumetidas simulando na lúa do Parlamento de parlamentos o que na realidade negan.\nTi es Petrus e sobre desa pedra edificarei a miña igrexa. E vaia se a edificaron! A costa do panteísmo livre, do bautismo comunal dos proprios ríos e fontes, dos nosos nativos pontífices.\nA Nazón das nazóns ergueuse enzoufada en sangue e tesouros das nazóns comestas ás que agasallou co nome de patrias chicas.\nE por iso é que algúns ainda se senten só españois ou máis españois do que galegos. nesas súas proprias enquisas forneadas, como os livros de texto, as equipas de futebol e demais símbolos na Corte do Imperio.\nE por iso esta Nazón de nazóns ten unha Lingua de linguas que é a única que temos obriga de falar para matar ou rematar ás outras cinsentas irmás pobres que só portan un dereito nominativo e virtual pois que na realidade cotiá esmorecen polo deleixo raposeiro desa arteira Nazón madrastra, casada co pai Estado autonómico e autoanémico sen dereito a divorcio.\nPorque a Nazón de nazóns que é España, segundo Pedro Sánchez, non admite sequera a dispensa papal nen no caso en que non houvera axuntamento carnal como é no caso de Galiza, Catalunya, Euskadi... A nosa nazón foi apropiada con dereito de pernada.\nNon houvo convivio senón forzamento. A nosa historia, ainda hoxe silenciada, así nolo amosa. A nosa lingua esmorecente que foi lingua das cortes da Península así o espella contra toda represión.\nAsí que, señor Sánchez, edifiquei a súa igrexa onde queira, mais Galiza reclama a dispensa papal por falla de axuntamento carnal voluntario, por violación de facto.\nO minifundiario ricaz de terras, hidrónomos e topónimos así o ergue como bandeira dunha nazón grande dun imperio ben chico.


Polo de agora, non hai probas de que os Grupos Antiterroristas de Liberación ( GAL) —que actuaron desde outono de 1983 ata verán de 1987— fosen organizados por orde do entón presidente de Goberno, Felipe González Márquez. Recentemente, o rotativo La Razón —cuxa liña editorial é ultradereitista e practica o “acoso informativo” contra o actual Goberno— afirmou que documentos desclasificados da Axencia Central de Intelixencia (CIA) dos EUA sinalan o ex líder do PSOE como o “Señor X”, expresión utilizada para referirse ao creador e comandante dos GAL.\nMais unha lectura aséptica —non partidista— deses textos só permite concluír que os analistas e os autores dos “informes de campo” desclasificados en Washington suxiren, insinúan, opinan e/ou teñen a convicción de que despois das primeiras accións parapoliciais o presidente de Goberno xa tivo coñecemento —quizáis directo vía Rafael Vera— de que os inductores, organizadores e autores materiais dos delitos eran membros do seu gabinete —tanto de primeiro como de segundo nivel—, e militares e funcionarios das forzas e corpos de seguridade do Estado… e o presidente non fixo nada para poñer coto á guerra suxa, concluiron xa entón milleiros de persoas e tamén os analistas da CIA.\nChegados a este punto, é obrigado subliñar que nengún medio nin tampouco ningún membro da outras veces vociferante intelectualidade española manifestou a súa sorpresa pola extraordinaria relevancia outorgada a unha noticia que non é tal… ou seica queda alguén que ignore que os catro primeiros presidentes do democrático Reino de España tiveron coñecemento máis ou menos detallado da guerra suxa practicada sistemáticamente contra ETA… e contra todos os nacionalismos, incluídos os non armados!?\nEn rigor, resaltar con foguetes o despacho informativo baseado na desclasificación duns informes da CIA caracterizados porque non achegan nada novo é outro episodio da pugna case permanente que manteñen distintos sectores do “Estado profundo”, básicamente dous: os franquistas e os demócratas; preito que foi agudizado pola policía política de Fernández Díaz e polo comisario Villarejo, a liorta xa navega pola superficie e trala toma de posesión do Goberno de coalición participan case que todos os medios da dereita e as “capelas dixitais” de sempre, con OKdiario á fronte.\nOs GAL e todos os aparellos parapoliciais (estiveran protexidos por membros do aparello do Estado e/ou foran froito da iniciativa e con financiamento privado: Antiterrorismo ETA, Batallón Vasco-español, Comandos Antimarxistas, Grupos Armados Españois, Triplo A, etc.) sempre son empregados como arma arreboladiza pola dereita, o cal é paradoxal e revelador.\nNos anos noventa, cando se ventilaron e xulgaron algúns (non todos) dos delitos perpetrados polos GAL, a dereita e os seus medios utilizaron os datos e as invencións “filtradas” —sobre todo tralo descubrimento dos cadáveres de Lasa e Zabala— para tombar o PSOE de Felipe González e propiciar a irrupción de José María Aznar.\nO “PSOE do 82” estivo tentado de responder á dereita sacando a relucir as barbaridades da guerra suxa practicada polos gobernos de UCD (as desaparicións de Naparra e Pertur, os atentados contra Argala, Peixoto e outros refuxiados), que foron organizados desde ou por membros do aparello do Estado, pero o ‘felipismo’ contívose. Non en balde o PSOE é o partido que achega o ingrediente que máis contribúe ao éxito da Transición: prolongala canto sexa posible; ou sexa, non acabala, o que implica esconder ou disimular as cloacas e as augas… o que explica, entre outras cousas, que as torturas de Bili el Niño e a morte de Antonio Ruano sexan auga pasada que non debe mover muíño.\nA dereita tampouco cambiou, tira o lixo á rúa cada vez que o centro esquerda (con ou sen o concurso da esquerda) dá pasos cara adiante.\n«Felipe González podería ser o ”Señor X”», insinúan, suxiren ou intúen desde fai xa un cuarto de século analistas de todas as escolas e decenas de miles —seica varios millóns— de cidadáns e agora resulta que na CIA tamén hai quen opina o mesmo.\nA Coruña, 23 de xuño de 2020.\nImaxe da cabeceira: Funeral polas vítimas do Hotel Monbar (euskalmemoria.eus)\nBarcelona, 1953. É xornalista. Entre outros medios, traballou durante 25 no xornal La Voz de Galicia onde desenvolveu, entre outras tarefas, a de correspondente en Bruxelas e membro do equipo de investigación, o último equipo como tal na prensa galega a finais do pasado século. É un dos pioneiros da blogosfera na Galiza, e desde 2006 mantén aberta a súa bitácora persoal Im-pulso. Colaborador en medios como Galicia confidencial, Economía Digital e CTXT (contexto), acaba de publicar a novela Irán a por ti(Medulia, 2019).


A FGCMF apoia a conservación dos estaleiros de Moaña - Culturmar\nCulturmar > Novas > A FGCMF apoia a conservación dos estaleiros de Moaña\nA FGCMF apoia a conservación dos estaleiros de Moaña\nPublicado o 17/11/2014 07/02/2017\nA Asemblea da FGCMF reunida en Moaña o pasado sábado 15 de novembro decidíu apoiar a conservación dos estaleiros de Casqueiro e Carlagho. A Asemblea reuníuse no estaleiro de Casqueiro en Moaña, fora da sede da FGCMF, a proposta de Sueste para que os membros dela poidesen ter información de primeira man sobre a importancia e a situación dos estaleiros de Carlagho e Casqueiro.\n1. A FGCMF apoia as iniciativas de rexeneración e ordenación urbana como a que se quere levar a cabo na zona da Seara que leva implícita a exornación da franxa costeira e construción dun paseo marítimo. Porén esta actuación debe ser compatíbel coa conservación e posta en valor dos elementos patrimoniais que singularizaron dita contorna, nomeadamente as carpintarías de ribeira do “Carlagho” e “Casqueiro”.\nA FGCMF chama a calquera que estea de acordo co Manifesto mencionado a apoialo e enviar ás institucións (Concello de Moaña, Demarcación de Costas, Consellería do Mar, Autoridade Portuaria de Vigo, etc.) noticia dese apoio.


Otegi pide unha grande alianza nas eleccións xerais que vaia desde o PNV até a CUP - INTERNACIONAL - Sermos Galiza - Diario de intereses galegos\nX.M. 05 xaneiro 2019 12:56 h.\npnv Otegi cup eleccións xerais\nNunha entrevista con Europa Press, o líder de EH Bildu defende ir a unha grande plataforma electoral nos próximos comicios xerais que faga fronte ao "autoritarismo" da dereita e que impida a volta "do aznarismo desbocado".\nO xerme pode ser a coligación coa que EH Bildu -conxuntamente con ERC e o BNG- concorrerán ás eleccións europeas de 26 de maio. Mais esa fórmula non é suficiente. É preciso alargala e levala tamén ao Congreso dos Deputados, de acordo coa análise de Otegi. "No actual marco de involución no estado español" compriría ampliar a alianza a outras formacións "das nacións históricas e forzas progresistas", argumenta o líder independentista.\nTrataríase de levar ao Congreso "unha voz única, que defenda o dereito a decidir, a consulta pactada, a liberdade dos presos e os dereitos sociais fronte ao autoritarismo e o neoliberalismo". Nesa alianza, precisou, non habería que excluír ninguén e debería ser tan ampla que permitise acoller nela desde o PNV até a CUP.\nOtegi é consciente de que nunhas eleccións como as xerais, con circunscricións provinciais, é máis complexo materializar esta proposta do que nos comicios ao Parlamento europeu, cun único distrito electoral de ámbito estatal. Mais, dixo, "hai diferentes maneiras de facelo". "Nós plantexamos como filosofía política que haxa grandes acordos sobre programas de mínimos", dixo.


Mahjong expedición á antártida - Xogos Gratis, Xogos Gratis\n» Xogos de acción » Xogos de mahjong » Mahjong expedición á antártida\nMahjong expedición á antártida\nInformación de xogo : Mahjong expedición á antártida\nDescrición : Game-mahjong.com chama a atención sobre a súa nova excelente xogo mahjong connect libre. recoller todos os obxectos necesarios durante a preparación para south pole expedición conectando dous obxectos idénticos coa liña que non máis de dúas voltas. o éxito da viaxe depende da súa atención. avanzar a través dos niveis e goce de grandes gráficos de cores, así como música relaxante.\nTags : Puzzle, 1 xogador, flash, consello, correspondencia, de balde, mahjong,\nXoga totais : 1768\nXogo conexión : Mahjong expedición á antártida\nCopiar ao Blog : Mahjong expedición á antártida\nCopiar para o Foro : Mahjong expedición á antártida


Convocatoria 2022 Prazo pechado: 04/01/2022 - 03/02/2022\nEsta orde ten por obxecto establecer as bases reguladoras e convocar, en réxime de concorrencia competitiva, axudas de mobilidade complementarias ás achegadas pola Unión Europea no marco do programa comunitario Erasmus+, destinadas ao alumnado das universidades do Sistema universitario de Galicia que participa en Erasmus Estudos durante o curso 2021/22 (código de procedemento ED417A).\nAlumnado das universidades do Sistema universitario de Galicia que participa en Erasmus Estudos durante o curso 2021/22\na) Estar matriculado no curso 2021/22 en calquera das universidades públicas do Sistema universitario de Galicia para realizar estudos universitarios oficiais conducentes a unha titulación de grao.\n2. Queda excluído desta convocatoria o alumnado que, con nacionalidade distinta á española ou con dobre nacionalidade, realice a mobilidade nos seus países de orixe ou nalgún do que é nacional.\n3. Así mesmo, queda excluído da convocatoria o alumnado que non se desprace ao país de destino recibindo a formación virtual en Galicia.\nOrde do 23 de novembro de 2021 pola que se establecen as bases reguladoras e se procede á convocatoria de axudas de mobilidade complementarias ás achegadas pola Unión Europea no marco do programa comunitario Erasmus+, para o alumnado do Sistema universitario de Galicia que participa en Erasmus Estudos no curso 2021/22 (DOG nº 1 do 3 de xaneiro de 2022).\nExtracto da Orde do 23 de novembro de 2021 pola que se establecen as bases reguladoras e se procede á convocatoria de axudas de mobilidade complementarias ás achegadas pola Unión Europea no marco do programa comunitario Erasmus+ para o alumnado do Sistema universitario de Galicia que participa en Erasmus Estudos no curso 2021/22 (DOG nº 1 do 3 de xaneiro de 2022).\nOrde do 6 de maio de 2022 pola que se fai pública a resolución da orde de convocatoria de axudas de mobilidade complementarias ás achegadas pola Unión Europea, no marco do programa comunitario Erasmus+, para o alumnado do Sistema universitario de Galicia que participa en Erasmus Estudos no curso 2021/22 (DOG nº 95 do 18 de maio de 2022).


Canódromo, Parque de Investigación Creativa | Dear Design Studio - veredes\nO novo Parque de Investigación Creativa de Barcelona está situado no Canódromo, o emblemático edificio racionalista deseñado polo arquitecto catalán Antoni Bonet i Castellana en 1961.\nDespois da renovación do edificio en 2016, Dear Design Studio gañou o concurso para o deseño de interiores do edificio, e ademais expuxo o deseño da identidade corporativa e da sinalización para dotar ao proxecto de maior coherencia. O desafío era adaptar as instalacións do antigo Canódromo á súa nova función: un espazo flexible e dinámico para as empresas emerxentes e tecnolóxicas das industrias creativas e culturais. Ao mesmo tempo, Dear Design propuxo estimular a relación do edificio co barrio mediante a inclusión de intervencións tecnolóxicas que reflectisen os procesos desenvolvidos no edificio. O deseño interior busca a flexibilidade e dinamismo dos diferentes espazos, preservando as trazas históricas do edificio. A idea principal é respectar e honrar a arquitectura minimalista de Bonet, mediante unha intervención discreta e coidadosa. Dear Design responde a unha necesidade de oficina “hub” que fomente a interacción entre os seus usuarios e promova as formas actuais de traballar: flexibilidade e adaptación dos espazos que permita a mobilidade do usuario.\nEn canto á identidade visual do proxecto, Dear Design buscaba transmitir valores de velocidade, movemento, progreso e tecnoloxía do novo Parque Creativo, representados gráficamente mediante a descomposición irregular da tipografía en liñas verticais de diferentes espesores e separadas por diversas distancias.\nCo fin de crear espazos cómodos e agradables, materiais cálidos como a madeira e os paneis acústicos de wwcb foron utilizados para contrastar coa estrutura de aceiro preexistente e chans de formigón.\nO mobiliario utilizado na intervención é unha clara chiscadela ao arquitecto Bonet.\nAs lámpadas de pé e suspensión, deseñadas por Dear Design, combinan 2 estruturas orixinais da cadeira BKF, un deseño orixinal de Antoni Bonet, cunha pel de tea flexible. As cores preexistentes do edificio orixinal, a amarelo mostaza e o azul claro, recupéranse nas lámpadas de sobremesa, deseñadas por Dear Design, nas estruturas metálicas das mesas, así como nos vinilos da fachada que protexen as oficinas do sol.\nObra: Canodrómo, Parque de Investigación Creativa\nCliente: Concello de Barcelona\nEmprazamento: Carrer de la Riera d’Horta, 3, Barcelona, España\nAutor: Dear Design,\nColaboradores: Paulina Calcagno, Sebastián Pereira, Laia Freixes, Cristina Anglès, Fran\nDeseño gráfico: Jordi Rins\nTags: Antonio Bonet Castellana, arquitectura catalana, arquitectura española, Barcelona, coworking, Dear Design Studio, diseño, diseño interiores, espacio interior, Ignasi Llauradó, oficina, reforma interior, rehabilitación, trabajar


COVID-19, xestión do goberno galego e atención primaria - Praza Pública\nFinalizamos 2021 coa COVID-19 coa maior transmisibilidade da pandemia, a maior parte da poboación vacinada, con moitos casos, na maioría leves, pouca presión hospitalaria pero cunha lista de espera para medicina de familia de 5 a 15 días e citando PCR na Coruña para dentro de 9 días.\nCalquera paciente que desexe unha consulta por un problema agudo con medicina de familia terá que citarse na axenda ‘de modo forzado ou urxente’, ou sexa, a maiores da axenda xa completa\nCalquera paciente que desexe unha consulta por un problema agudo con medicina de familia terá que citarse na axenda ‘de modo forzado ou urxente’, ou sexa, a maiores da axenda xa completa. Se o facultativo quere pedir unha analítica rápida ou citar a un paciente para facerlle un seguimento, por exemplo, por insuficiencia cardíaca ou unha descompensación respiratoria, terá tamén que ser a maiores, de modo forzado. Isto, na realidade, ademais de agotar aos médicos e a toda a atención primaria, provoca retrasos, ás veces perigosos, na atención.\nAs decisións da Consellería son algunha restrición horaria no ocio nocturno, esixir certificado COVID para entrar na hostalería (o que se chama facer para que se pense que fas algo), recomendar á cidadanía redución de contactos e dar a instrución, do 28 de decembro, aos médicos de reducir a petición de probas (pódese ver aquí). No ámbito estatal a Comisión de Saúde Pública, formada por Ministerio e Comunidades Autónomas, propón reducir o illamento de positivos de dez a sete días.\nAnte a saturación da atención primaria o Sergas decide que o seguimento de contactos e o manexo dos pacientes autodiagnosticados (por test de antíxenos) positivos se realice pola chamada Central de Seguimento de Contactos (CSC)\nAnte a saturación da atención primaria o Sergas decide que o seguimento de contactos e o manexo dos pacientes autodiagnosticados (por test de antíxenos) positivos se realice pola chamada Central de Seguimento de Contactos (CSC), a saber, unha empresa de telemarketing que tamén dá información dunha empresa telefónica, entre outros negocios. Pero iso só llo di aos médicos! Non houbo ningunha comparecencia de prensa do Conselleiro ou de Feijoo dicíndolle á poboación que non chamen aos centros de saúde se son contactos ou se fixeron unha proba na casa e son positivos. Actúan como Pilatos, envían un papel ao correo dos médicos e lavan as mans, todo resolto.\nDe novo a Consellería decide situar á atención primaria e aos médicos de familia aos pés dos cabalos, que sexamos a imaxe da mala xestión, que aumente o desprestixio diante da poboación\nOs facultativos, ou os administrativos na entrada dos centros, teremos que encargarnos de informar aos pacientes (que igual levan horas intentando contactar co centro de saúde ou con esa CSC) de que a ‘ventanilla’ de atención é outra, que teñen que falar cos rastrexadores e que esperen!.\nDe novo a Consellería decide situar á atención primaria e aos médicos de familia aos pés dos cabalos, que sexamos a imaxe da mala xestión, que aumente o desprestixio diante da poboación. Estas son as consecuencias de ter un goberno irresponsable e mal xestionado.\nOu manexamos a COVID-19 como un catarro, sen facer probas salvo empeoramento clínico, ou continuamos tratando este virus como un problema ameazante, que pode matar. Nese caso, se somos coherentes, teríamos que ir a un novo confinamento.\nA COVID-19, en Galicia e nestas datas, coas características epidemiolóxicas actuais sitúanos nun novo dilema, ante unha posible nova estratexia. É certo que non se pode dun día para outro cambiar de paradigma, de estratexia de actuación fronte á COVID, as nosas cabezas necesitan tempo para asimilar novas mensaxes pero non podemos continuar con decisións temerosas, como a da Comisión de Saúde Pública ou as do goberno galego.\nOu manexamos a COVID-19 como un catarro, sen facer probas salvo empeoramento clínico, ou continuamos tratando este virus como un problema ameazante, que pode matar. Nese caso, se somos coherentes, teríamos que ir a un novo confinamento. Por agora só se ven actuacións aparentes, con pouca xustificación científica. Ou non se illa por ser un problema banal ou hai que manter os 10-14 días que dura a infección. Non se ve ningunha análise seria.\nEstamos nun momento de confusión onde o goberno galego non toma decisións e, cando o fai, non as comunica, trasladando a responsabilidade á atención primaria, aos administrativos, enfermaría e médicos de familia.


Colexio PADRE FEIJOO-ZORELLE\nOs alumnos de Ciencia Activa de 4º ESO crearon a súa primeira actividade interactiva, empregando Educaplay, Thomas Pérez, elaborou un estupendo rosco de PASAPALABRA para repasar os contidos sobre o estudio da estructura da Terra, os pregamentos, os seísmos a Tectónica de Placas ou a Deriva Continental. Foi moi instructivo resolvelo entre todos na aula só temos cinco minutos!\nProba a resolvelo neste enlace: PASAPALABRA Ciencia Activa ESO é!\nPublicado por Beatriz Temes en 0:35 No hay comentarios:\nEtiquetas: EDUCAPLAY, PASAPALABRA, TAREFA EDUCATIVA\nCambio de hora! Chega o outono!\nEste domingo, 28 de outubro cambiou a hora por segunda vez este 2017.\nOs reloxos demoráronse unha hora, polo que ás tres da mañá volvéron a ser as dúas. Unha hora extra de soño que nos permitiu descansar máis este fin de semana pero que, como todos os anos, vai acompañada de polémica.\nEspaña está na zona horaria correcta?\nTodo aconteceu durante a Segunda Guerra Mundial, cando España e outros países europeos (excepto Portugal e Suíza) adiantaron a hora nese intre. E, aínda que en principio ía ser unha decisión temporal, o certo é que o noso país nunca máis volveu á zona horaria que lle correspondería pola súa latitude (o do meridiano de Greenwich GMT no inverno).\nTampouco o fixeron Francia, Bélxica ou Países Baixos. Por esta razón, en España temos a hora de Europa Central (de Berlín) en vez do Oeste (Londres), polo que temos unha hora antes de sol no inverno e dúas no verán.\nEspaña ten a distinción de ter dúas horas oficiais, unha para a Península e as Illas Baleares e outra para as Illas Canarias, que son dunha hora dende 1922.\nEste cambio de hora forma parte dunha directiva europea que afecta a todos os Estados membros da UE e ten como obxectivo aproveitar mellor as horas de sol, co fin de aforrar electricidade. En xeral, este cambio ten lugar o último fin de semana de outubro, no horario de inverno e no último de marzo, durante o verán.\nPublicado por Beatriz Temes en 20:46 No hay comentarios:\nEtiquetas: ACTUALIDADE, CIENCIA, NOVAS CIENTÍFICAS\nPlanificando a 1ª Avaliación\nOrganiza o teu estudio!\nÉ moi importante organizarnos antes das probas escritas! Despois do descanso estival costa un pouco volver a recuperar o ritmo de estudio do curso, non hai dúbida cunha boa planificación é esencial!\nLembrade exercitar o cerebro, leer, facer esquemas, estar atentos nas clases, plantexar dúbidas, investigar sobre temas interesantes coma novas científicas, facer actividades interactivas recomendadas pola profe para aprender xogando, ou deseñar as túas propias actividades, se tes gañas de aprender o cerebro actívase!\nDende a materia de bioloxía e xeoloxía axudareivos nesa planificación, lembrade:\nPrimeiros controis mes de outubro (23 ao 27 de outubro)\nSegundos controis mes de decembro (11 ao 15 de decembro)\nAs probas escritas (70% da cualificación) de bioloxía e xeoloxía estarán distribuídas todo o curso deste xeito:\n3º ESO B/ 4º ESO A martes\n3º ESO A/ 2º BAC CTerra mércores\n1º BAC/ 2º BAC Bio venres\nTraballos prácticos (30% da cualificación) elixe as túas participacións para cada avaliación:\n#ArtCienciaActiva: Elaboración de maquetas biolóxicas.\nPodcast: Selección de novas científicas e gravación para o canle de podcast do proxecto Ciencia Activa\nVídeos: Gravar novas cientificas para o canle de youtube e tv en streaming\nPresentacións Ciencia Activa: Elabora a túa propia presentación en Power Point ou Google Drive.\nMicrorrelatos científicos para o V Festival do Libro\nAventuras Científicas: Teatro no V Festival do libro\nCouch- Kids: Ser cibermanager de alumnos de primaria\nNovos profes- pequenos científicos: Elexir prácticas sinxelas e explicarllas a alumnos de infantil e primaria.\nConsulta o Blog de alumnos de ESO e verás mellor e que consiste cada actividade: Ciencia Activa ESO é!\nLembra o dito do célebre Einstein:\nA creatividade é a intelixencia divertíndose!\nPublicado por Beatriz Temes en 19:26 No hay comentarios:\nEtiquetas: 1ºBAC, 2ºBAC, 3ºE.S.O., 4ºESO, CONTROLES, PLANIFICACIÓN\nCalendario escolar "Apúntate unha idea"\nEmpezamos o curso recibindo o calendario escolar "Apúntate unha idea". Editado cos traballos premiados e seleccionados nas categorías de debuxo, slogan e relatos, pola Concellería de sanidade do Concello de Ourense, dentro da campaña de prevención de consumo de alcohol: Desmonta o alcohol.\nEncantados de ver o bonito debuxo de Lauro Kavan, que resultara gañador do primeiro premio, presidindo o mes de setembro, o microrrelato de Gema Da Rocha, no mes de decembro, o relato de Edilia Domínguez atopámolo na folla de febreiro, e xa en abril o debuxo de Paula Gómez e o microrrelato de David López en maio.\nNoraboa a todos e moitas a grazas ao concello polos calendarios, que difunden os bonitos e didácticos traballos dos estudiantes por todos os colexios da nosa provincia.\nEDILIA 3º ESO\nNa categoría de clipmetraxes foron moitos os premiados do cole que tamén lembramos nesta entrada, non deixedes de adicar un minuto para ver estes estupendos vídeos:\nPRIMER PREMIO xurado: Gema Da Rocha e Carlos Cuesta por "As nosas ideas" .\nACCÉSIT: Soraya Antelo Gómes por "Pataquín e Patacón no Botellón"\nACCÉSIT: Yanelfi Lavandier por "Bebe as horas...sen alcohol"\nMENCIÓN HONORÍFICA: "Nós mesmos sen alcohol" (Participa titoría de 4º ESO A)\nPublicado por Beatriz Temes en 1:53 No hay comentarios:\nBenvid@s! Comezamos un novo ano escolar!\nO curso 2017- 2018 comeza xa!\nO colexio Padre Feijoo- Zorelle abre as portas de novo a todo o alumnado neste curso académico 2017- 2018, o profesorado xa está listo!\nHoxe neste primeiro día de colexio na secundaria e bacharelato, todo se volven reencontros entre amigos, sorrisos e moitas emocións ante esta aventura que iniciamos xuntos. Con moita ilusión comezamos este ano escolar con novos proxectos e continuando cos que xa temos en marcha, sempre na búsqueda do éxito académico e persoal que todos xuntos podemos acadar.\nXuntos na procura do éxito!\nDende o Departamento de bioloxía e xeoloxía lembrámonos de que somos Ciencia Activa, e pronto retomaremos a actividade dos blogs cos novos contribuíntes que colleredes a testemuña de ambos blogs tanto en BAC coma na ESO, sei que é unha responsabilidade pero contaredes coa axuda dos profes, non teño ningunha dúbida de que o faredes moi ben.\nContinuaremos con proxectos que xa coñecedes coma: ArtCiencia, Coach- Kids, Novos profes, colaboracións Post Crossing, microrrelatos científicos...e algún outra novidade que xa iremos contando e que vos permitirán mellorar as vosas calificacións e aprender por vos mesmos!\nPublicado por Beatriz Temes en 1:49 No hay comentarios:\nO xoves 22 de xuño a punto de rematar o curso tivo lugar a despedida dos estudiantes de 4º da ESO. No acto de graduación fixose entrega dunha orla e unha beca a cada alumno e alumna por parte da súas titoras Beatriz Nieto e Beatriz Temes. Emotivas palabras as que adicou Alex Outeiriño a todos os seus compañeiros e unhas cariñosas palabras que a xefa de estudios dirixiu a todos en representación da dirección do colexio.\nUn acto sinxelo pero cheo de moitas lembranzas e de bos desexos para unha nova etapa que comeza e que seguro conseguirán superar con éxito, con determinación e entrega.\nNoraboa a tod@s e un feliz verán!\nMoitos éxitos, vémonos en bacharelato!\nPublicado por Beatriz Temes en 8:03 No hay comentarios:\nEtiquetas: 4ºESO, CONMEMORACIÓNS, GRADUACIÓN\nEntrega de Diplomas "Xornalistas na escola"\nFesta dos premiados do Concurso organizado polo xornal "La Región"!\nPremiados de 2º e 3º de ESO do cole!\nHoxe 19 de xuño os colexios premiados asistiron ao acto de entrega de diplomas por parte do alcalde de Ourense, o vicepresidente da Deputación e representantes de Viaqua, e o Centro Comercial Ponte Vella coma patrocinadores.\nFoi un xornada moi intensa, que empezou sobre as once e media con xogos de maxia nos que participaron tamén os escolares. A continuación procedeuse a entrega dos diplomas, destacar que o colexio Padre Feijoo- Zorelle foi o máis galardoado, xa que resultou premiado en tres categorías: 4º de primaria, 2º da ESO e 3º da ESO.\nNeste enlace fanse eco da festa dos premios dos xornalistas na escola: (Telemiño hoxe)\nOs estudiantes de primaria foron os primeiros en comer, namentres os de secundaria pasárono en grande cos xogos da Wii, playstation e obradoiro de chapas.\nSobre as tres da tarde os premiados de secundaria do cole acompañados de Rosa, Ángeles e Bea foron o Mc Donald´s a comer, e os compañeiros de 4º de primaria coa súa titora Tamara e Rocío, xa despois de xantar, incorporáronse aos obradoiros.\nUnha xornada de festa onde con risas e bo humor pasamos un día diferente que rematou preto das cinco da tarde cando voltamos ao colexio.\nUnha estupenda maneira de rematar o curso, recollendo premios e divertíndonos!\n3º de ESO recolle o premio!\n3º de ESO responde a\nAumnos de 2º ESO recollendo o premio!\nResponde as preguntas para Telemiño!\nÍker de 3º de ESO axuda ao mago!\n3º ESO fai a ola!\n4º de primaria recolle o Diploma da mans do vicepresidente da Deputación!\n4º de primaria e Tamara a súa titora recollendo diploma!\nTodos os premiados!\nMaxia e risas!\n2º de ESO a comer!\n4º de primaria con Rocío e Tamara vendo o espectáculo de maxia!\nPreparados para o baile ca Wii!\n3º ESO no xantar!\nNon deixamos nada!\nRosa e Bea con 2º e 3º!\nRosa preside a mesa!\nEsperando actuacións ao fresco, no Centro comercial!\nEsperando para xantar!\nPublicado por Beatriz Temes en 22:04 No hay comentarios:\nEtiquetas: CONCURSOS, PREMIOS, TAREFA EDUCATIVA, XORNALISTAS NA ESCOLA\n1ºBAC 4ºE.S.O. 3ºE.S.O. 2ºBAC CONMEMORACIÓNS CONCURSOS NOVAS CIENTÍFICAS TAREFA EDUCATIVA ANATOMÍA-FISIOLOXÍA MEDIO AMBIENTE CONFERENCIAS ACTUALIDADE ADN-ARN XEOLOXÍA CIENCIA CONTROLES VIRUS AUGA CIENCIA ACTIVA CÉLULA ECOSISTEMAS ALIMENTACIÓN NATUREZA PREMIOS VIDEOCONFERENCIA 4ºESO ALCOHOL BIODIVERSIDADE CIDADE INTELIXENTE CIENCIAS NATURAIS CONCELLO EXCURSIÓNS FESTIVAL DEL LIBRO INFOGRAFÍA INICIO INVESTIGACIÓN MONTE NOVAS TECNOLÓXICAS PLANTAS TAREFA TEATRO XENÉTICA ACTIVIDADE CULTURAL ADN ASTRONOMÍA AULA NATUREZA R. MIÑO AVENTURAS CIENTÍFICAS CEFORE CONCURSO CORRENTES MARIÑAS CROMOSOMAS E.S.O. EDUCAPLAY EINSTEIN ELEMENTOS ESPACIAL EVOLUCIÓN FAUNA FESTIVAL DO LIBRO FLORA GRADUACIÓN LIGO MICRORRELATO CIENTÍFICO MULLER E CIENCIA MUNDIAL ONDAS GRAVITACIONAIS PASAPALABRA PLANIFICACIÓN PRESENTACIÓNS PROTEINAS QUÍMICA RELACIÓN ROCHAS SECUNDARIA SEMANA DA CIENCIA SILVESTRE TABACO TABLA PERIÓDICA TAREFAEDUCATIVA TEATRO E CIENCIA TECNOLOXÍA TRABALLO COLABORATIVO XORNALISTAS NA ESCOLA ZIKA ÁRBORES\nII Concurso Microrrelatos Científicos!\nII Concurso de Microrrelatos Científicos- Ciencia Activa no curso 2015-2016, convocado dende o Departamento de Ciencias Naturais para a par...\nSegue este blog por email: